**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. május 31-én tartandó ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 35/2014. (XI. 28.) önkormányzati rendelet módosítása**

Melléklet: -

Az előterjesztés előadója: Badics Ildikó jegyző

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/9597-1/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság  | SZMSZ 4. melléklet 1.24 pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. május 23.

 **Gazdagné dr. Tóth Marianna**

 **témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 35/2014. (XI. 28.) önkormányzati rendelet módosítása**

**Tisztelt Képviselő-testület!**

A testület szervezeti és működési szabályzatának mellékleteinek módosítása vált szükségessé az alábbi indokok miatt:

**I. A 2. melléklet a testület által a polgármesterre átruházott feladat-és hatáskörök jegyzékét tartalmazza**.

1.) Ezen melléklet 10. pontjában rögzítésre került, hogy a polgármester gyakorolja a munkáltatói jogkört a közfoglalkoztatási jogviszonyban állók tekintetében. Ennek törlése szükséges, mivel a közfoglalkoztatásnak a Tiva-Szolg Kft-hez történő átadása óta szerződés alapján a Tiva-Szolg Kft. ügyvezetője gyakorolja a munkáltatói jogokat.

2.) Indokolt kiegészíteni a mellékletet az alábbiakkal:

a) Beszámol két testületi ülés közötti, átruházott hatáskörben hozott döntésekről a képviselő-testület részére a soron következő testületi ülésen.

b) Aláírja azon jogügyleteket, melyek az aláírás időpontjában kötelezettséget nem keletkeztetnek, melyekről utólagosan tájékoztatja a képviselő-testületet.

c) A költségvetési rendeletben elfogadásra került önkormányzati beruházási és fejújítási kiadások tekintetében árajánlatokat kér, a beérkezett ajánlatok közül kiválasztja az összességében legelőnyösebb ajánlatot és megköti a szerződést költségvetési rendeletben meghatározott összeg erejéig.

d) A házi segítségnyújtás és idős otthoni ellátás esetén, amennyiben a szolgáltatást igénylő személy a gondozási szükséglet vizsgálat eredményét vitatja, elvégzi a gondozási szükséglet felülvizsgálatát, valamint dönt az ellátás iránti kérelemről.

e) Dönt az ellátás iránti kérelemről, amennyiben a személyes gondoskodást nyújtó az intézmény vezetőjének szociális ellátás iránti kérelméről hozott döntését vitatja,

f) Dönt a személyi térítési díj összegéről, amennyiben az ellátott, a törvényes képviselője vagy a térítési díjat megfizető személy annak összegét vitatja, illetve annak csökkentését vagy elengedését kéri.

**Indoklás a kiegészítő javaslatokhoz:**

a) Az átruházott hatáskörök természetesen testületi jóváhagyással kerültek át polgármesteri hatáskörbe, de mivel ezen hatáskörök eredeti címzettje a testület, így indokolt az ezekről történő utólagos beszámolás.

b) A képviselő-testület tehermentesítése valósul meg ezen kiegészítéssel, hiszen számtalan olyan eset van, amikor rövid időn belül kell valamilyen szerződést, megállapodást aláírni, ami az adott időpontban kötelezettségvállalással nem jár az önkormányzat részére. Azért fontos kiemelni, hogy az aláírás időpontjában nem keletkeztet kötelezettséget, mert akár egy jogszabályváltozás következtében ez változhat.

c) Bizonyos nagyobb összeget igénylő önkormányzati felújítási, karbantartási, illetve egyéb jellegű kiadások már eleve konkrétan az adott feladathoz kötötten kerülnek be a költségvetési rendeletünkbe. Ezen esetekben tekintettel arra, hogy az összeg behatárolt, annak erejéig jogosult lenne a polgármester megkötni a szerződést az összességében legelőnyösebb ajánlatot tevővel, az árajánlatok bekérését követően. Ez a javaslat szintén a testület tehermentesítését, valamint az adott megrendelés ügyintézési idejének lerövidítését, ezáltal az adott felújítási, karbantartási munka mielőbbi elvégzését szolgálja.

d)-f) A szociális igazgatásról és szociális ellátásokról szóló 1993. évi III. törvényben (továbbiakban: Szt.) meghatározott, a fenntartóra vonatkozó, lentebb megjelölt hatáskörök kerülnének átruházott polgármesteri hatáskörbe, mellyel az ügyintézési határidő csökkentése, az igénylő, ellátását igénybe vevő mielőbbi ellátása valósul meg.

A lentebb idézett jogszabályhelyekben kapott felhatalmazás alapján az alábbiak kerülnek átruházott polgármesteri hatáskörbe:

* házi segítségnyújtás és idős otthoni ellátás esetén a gondozási szükséglet vizsgálat vizsgálati eredményének felülvizsgálata,
* döntés az intézményvezető által hozott és az igénybevevő által vitatott szociális ellátás iránti kérelemről,
* döntés a személyi térítési díj összegéről amennyiben az ellátott vitatja annak összegét.

A személyes gondoskodás igénybevételével kapcsolatos eljárásokban közreműködő szakértőkre, szakértői szervekre vonatkozó részletes szabályokról szóló 340/2007. (XII.15.) Korm.rendelet 2.§ (3) bekezdése értelmében: „Ha az (1) bekezdés szerinti esetben a szolgáltatást igénylő személy (törvényes képviselője) a **gondozási szükséglet vizsgálatának eredményét vitatja**, **a gondozási szükséglet felülvizsgálatát az ellátási kérelemről szóló döntésnek az Szt. 94/A. § (3) bekezdése** vagy az Szt. 94/D. § (2) bekezdése **szerinti felülvizsgálata során**, egyéb esetben a szociális szolgáltatás iránti kérelemről szóló döntés meghozatalát megelőzően a **fenntartónál kérheti**. A fenntartó a felülvizsgálatba köteles bevonni olyan személyt, aki rendelkezik a szakképzett szociális gondozókra vagy vezető gondozókra jogszabályban meghatározott képzettséggel, és a gondozási szükséglet vizsgálatában nem vett részt.”

Az Szt. 94/A.§ (3) bekezdése szerint: „Ha az **ellátást igénylő**, illetve törvényes képviselője az intézmény vezetőjének a **(2) bekezdés szerinti döntését vitatja**, az arról szóló értesítés kézhezvételétől számított nyolc napon belül a fenntartóhoz fordulhat. Ebben az esetben a **fenntartó dönt az ellátás iránti kérelemről**. A fenntartó döntésének felülvizsgálata bíróságtól kérhető.”

Szt. 115.§ (4): **Ha az ellátott**, a törvényes képviselője vagy a térítési díjat megfizető személy a **személyi térítési díj összegét vitatja, illetve annak csökkentését vagy elengedését kéri,**

*a)* állami fenntartó esetén a (2) bekezdés szerinti értesítés kézhezvételétől számított nyolc napon belül a **fenntartóhoz fordulhat**, ezt követően a fenntartó döntésének felülvizsgálata bíróságtól kérhető,

**II. Az 5. melléklet a Szociális és Humán Bizottság feladat-és hatásköreit tartalmazza.**

1.) Az 1.5. pontja értelmében: „Jóváhagyja az e melléklet 1. pontjában meghatározott intézmények:

5.1. szakmai programját, szervezeti és működési szabályzatait, azok módosításait,

5.2. ha jogszabály másként nem rendelkezik, a házirendet,

5.3. szakértői vélemény alapján, - vagy ha jogszabály másként nem rendelkezik - szakértői vélemény nélkül a pedagógiai programot”

Javaslom fenti pontnak a Szociális és Humán Bizottság átruházott hatáskörébe, azaz az 5. melléklet 2.9. pontjába történő áthelyezését.

2.) Korábban a Szociális és Humán Bizottság feladat-és hatáskörébe tartozott a sporttal kapcsolatos előterjesztések véleményezése, melyet szükséges most is szerepeltetni a rendeletben, ezért javaslom az 1.11. pont kiegészítését: „Véleményezési, javaslattételi joga van minden Képviselő-testületi előterjesztés tárgyalásában, amennyiben egészségügyi, szociális vagy gyermekjóléti, **sport,** közművelődési vagy közgyűjteményi területet érint.”

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletmódosításnak a várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági, hatása.

Környezeti és egészségi következményei: A rendelet-tervezetnek nincs környezetei és egészségi hatása.

Adminisztratív terheket befolyásoló hatásai: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** A képviselő-testületre vonatkozó szervezeti és működési szabályzatban szükséges a képviselő-testület bizottságainak, a polgármesternek és a jegyzőnek feladat és hatásköreit rögzíteni.

Az átruházott hatáskörök természetesen testületi jóváhagyással kerültek át polgármesteri hatáskörbe, de mivel ezen hatáskörök eredeti címzettje a testület, így indokolt az ezekről történő utólagos beszámolás.

A képviselő-testület tehermentesítése valósul meg azzal, hogy a kötelezettséggel nem járó jogügyleteket a polgármester aláírhassa. Számtalan olyan eset van, amikor rövid időn belül kell valamilyen szerződést, megállapodást aláírni, ami az adott időpontban kötelezettségvállalással nem jár az önkormányzat részére.

Bizonyos nagyobb összeget igénylő önkormányzati felújítási, karbantartási, illetve egyéb jellegű kiadások már eleve konkrétan az adott feladathoz kötötten kerülnek be a költségvetési rendeletünkbe. Ezen esetekben tekintettel arra, hogy az összeg behatárolt, annak erejéig jogosult lenne a polgármester megkötni a szerződést az összességében legelőnyösebb ajánlatot tevővel, az árajánlatok bekérését követően. Ez a javaslat szintén a testület tehermentesítését, valamint az adott megrendelés ügyintézési idejének lerövidítését szolgálja, ezáltal az adott felújítási, karbantartási munka mielőbbi elvégzését szolgálja.

A szociális igazgatásról és szociális ellátásokról szóló 1993. évi III. törvényben meghatározott, a fenntartóra vonatkozó alábbi hatáskörök kerülnének átruházott polgármesteri hatáskörbe, mellyel az ügyintézési határidő csökkentése valósul meg:

* a házi segítségnyújtás és idős otthoni ellátás esetén a gondozási szükséglet vizsgálat vizsgálati eredményének felülvizsgálata,
* döntés az intézményvezető által hozott és az igénybevevő által vitatott szociális ellátás iránti kérelemről és
* döntés a személyi térítési díj összegéről amennyiben az ellátott vitatja annak összegét.

Sporttal kapcsolatos előterjesztések véleményezésére vonatkozó feladat-és hatáskört szükséges szerepeltetni az Szmsz 5. melléklet 1.11. pontjában.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a kiadott rendelet-tervezetet elfogadni szíveskedjen.

Tiszavasvári, 2018. május 23.

 **Badics Ildikó**

 **jegyző**

**Rendelet-tervezet**

**Tiszavasvári Város Önkormányzata Képviselő-testületének**

**../2018.(…….) önkormányzati rendelete**

**Tiszavasvári Város Önkormányzata Képviselő-testülete szervezeti és működési szabályzatáról szóló 35/2014.(XI.28.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva a - következőket rendeli el:

1.§ (1) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 2. melléklete helyébe jelen rendelet 1. melléklete lép.

(2) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 5. melléklete helyébe jelen rendelet 2. melléklete lép.

2.§ Ez a rendelet 2018. június 4-én lép hatályba.

 **Sipos Ibolya Badics Ildikó**

 **általános helyettesítésre megbízott jegyző**

 **alpolgármester**

**A rendelet kihirdetve: 2018. június 1.**

 **Badics Ildikó**

 **j e g y z ő**

1. melléklet a …/2018.(….) önkormányzati rendelethez

2. melléklet a 35/2014.(XI.28.) önkormányzati rendelethez

**A Képviselő-testület által a polgármesterre átruházott feladat-és hatáskörök jegyzéke**

1. Szociális rászorultság esetén – az ápolási támogatás kivételével - megállapítja a települési támogatásra való jogosultságot.
2. Rendkívüli települési támogatást nyújt a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére.
3. Megállapítja a társadalmi gondozók, valamint az idősek klubjában orvosi munkát végzők díjazását.
4. Dönt a külföldi állampolgárok betegellátási díjának mérsékléséről, illetve elengedéséről.
5. Gondoskodik az elhunyt személy közköltségen történő eltemettetéséről a szociális törvényben foglaltak szerint.
6. A Képviselő-testület felé utólagos beszámolási kötelezettség mellett a két testületi ülés közötti időszakban, a Pénzügyi és Ügyrendi Bizottság elnökének – akadályoztatása esetén a Pénzügyi és Ügyrendi Bizottság legidősebb képviselő tagjának - egyetértésével maximum 30.000.000 Ft erejéig, a Pénzügyi és Ügyrendi Bizottság előzetes jóváhagyásával pedig maximum 50.000.000 Ft erejéig kötelezettséget vállalhat:

6.1. az éves költségvetési tartalék terhére,

6.2. kormányzati funkción lévő szabad előirányzat terhére,

6.3. kormányzati funkciók között átcsoportosítható előirányzat terhére.

1. Gyakorolja a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló rendeletben biztosított jogosítványait.
2. Tájékoztatja a Szociális és Humán Bizottságot az önkormányzati szociális bérlakások cseréjéről.
3. Az Önkormányzat vagyonával kapcsolatos tulajdonosi jognyilatkozatokat (elővásárlási jog gyakorlása, telekmegosztás, telekösszevonás, telekhatár-rendezés, építési ügyekben tulajdonosi hozzájárulás, építési engedélyezési eljárás, az elidegenítési és terhelési tilalmak törlése és a további megterheléshez történő hozzájárulás megadása) a feltétel bekövetkeztekor, illetve a tulajdonos kérésére megadja.
4. ~~Gyakorolja a munkáltató jogkört a közfoglalkoztatási jogviszonyban állók tekintetében.~~

10. Benyújtja a Terület-és Településfejlesztési Programmal kapcsolatos pályázatokat, aláírja az ezzel kapcsolatos konzorciumi megállapodásokat, szükség szerint azok módosítását, illetve megköti a szükségessé váló egyéb szerződéseket, megállapodásokat Valamennyi megtett intézkedésről utólag tájékoztatja a képviselő-testületet**.**

1. Beszámol két testületi ülés közötti, átruházott hatáskörben hozott döntésekről a képviselő-testület részére a soron következő testületi ülésen.
2. Aláírja azon jogügyleteket, melyek az aláírás időpontjában kötelezettséget nem keletkeztetnek, melyekről utólagosan tájékoztatja a képviselő-testületet.
3. A költségvetési rendeletben elfogadásra került önkormányzati beruházási és fejújítási kiadások tekintetében árajánlatokat kér, a beérkezett ajánlatok közül kiválassza az összességében legelőnyösebb ajánlatot és megköti a szerződést költségvetési rendeletben meghatározott összeg erejéig.
4. A házi segítségnyújtás és idős otthoni ellátás esetén, amennyiben a szolgáltatást igénylő személy a gondozási szükséglet vizsgálat eredményét vagy vitatja, elvégzi a gondozási szükséglet felülvizsgálatát, valamint dönt az ellátás iránti kérelemről.
5. Dönt az ellátás iránti kérelemről, amennyiben a személyes gondoskodást nyújtó az intézmény vezetőjének szociális ellátás iránti kérelméről hozott döntését vitatja,
6. Dönt a személyi térítési díj összegéről, amennyiben az ellátott, a törvényes képviselője vagy a térítési díjat megfizető személy annak összegét vitatja, illetve annak csökkentését vagy elengedését kéri.

2. melléklet a …/2018.(….) önkormányzati rendelethez

5. melléklet a 35/2014.(XI.28.) önkormányzati rendelethez

**A Szociális és Humán Bizottság feladat –és hatáskörei**

**1. A Szociális és Humán Bizottság feladatkörei**

1. Javaslatot tesz a képviselő**-**testületnek nevelési, oktatási, egészségügyi, szociális, gyermekjóléti, közgyűjteményi, gazdasági-ellátó intézmény létesítésére, megszüntetésére, átszervezésére, tevékenységi körének módosítására, nevének megállapítására.
2. Véleményezi e melléklet 1. pontjában meghatározott intézmények éves beszámolóját.
3. Véleményezi e melléklet 1. pontjában meghatározott intézményekre vonatkozó vezetői pályázatok kiírását, a vezetői szakmaiprogramokat.
4. Véleményezi a közoktatási megállapodásokat.
5. ~~Jóváhagyja az e melléklet 1. pontjában meghatározott intézmények:~~

~~5.1. szakmai programját, szervezeti és működési szabályzatait, azok módosításait,~~

~~5.2. ha jogszabály másként nem rendelkezik, a házirendet,~~

* 1. ~~szakértői vélemény alapján, - vagy ha jogszabály másként nem rendelkezik - szakértői vélemény nélkül a pedagógiai programot.~~

5. Jóváhagyja a művelődési, közgyűjteményi intézmények éves munkatervét, továbbképzési és beiskolázási tervét.

1. Figyelemmel kíséri a városban élő nemzetiségek jogainak érvényesülését.
2. Kapcsolatot tart a települési nemzetiségi önkormányzat(ok)tal.
3. Kétévente beszámoltatja a szociális gondozóhálózat vezetőjét végzett munkájáról.
4. Évente megállapítja az önkormányzat tulajdonában lévő gyermek- és ifjúsági intézményekben fizetendő élelmezési térítési díjak csökkentését, illetve elengedését lehetővé tévő előirányzatot.
5. Véleményezési, javaslattételi joga van minden Képviselő-testületi előterjesztés tárgyalásában, amennyiben egészségügyi, szociális vagy gyermekjóléti, **sport,** közművelődési vagy közgyűjteményi területet érint.
6. Véleményezi a lakosság egészségügyi állapotáról készült beszámolót és az egészségügyi ellátás (gyermek-, felnőtt háziorvosi, szakorvosi) helyzetét.
7. Egészségügyi felvilágosító előadások megszervezését kezdeményezi.
8. Tájékozódik az anya- és csecsemővédelem aktuális eredményeiről, feladatairól a védőnők tapasztalatai alapján.
9. Javaslatot tesz a Képviselő-testületnek orvosi körzet területére, az orvosi ügyeleti ellátás megszervezésére.
10. Ellenőrzi a központi orvosi ügyelettel kapcsolatos feladatok ellátást, és az önkormányzati fenntartású egészségügyi intézmények működését. Ellenőrzésének eredményéről beszámol a képviselő-testületnek.
11. Javaslatot tesz a Képviselő-testületnek a lakások elidegenítésére, a bérlakások bérleti díjának emelésére, bérlőkijelölési jog gyakorlása esetén a jog jogosultja által fizetendő díj összegére, az önkormányzati bérlakások csereszerződéseinek jóváhagyására.
12. Véleményezi az önkormányzati bérlakások használatáról szóló beszámolót.
13. Véleményezi a lakás-felújítási alap felhasználását.
14. Véleményezi az önkormányzati lakás nem lakás céljára szolgáló hasznosításáról szóló előterjesztést.

**2. A Szociális és Humán Bizottság átruházott hatáskörei**

1. Dönt a hátrányos helyzetű tanulók tehetséggondozó programra irányuló pályázatainak elvi támogatásáról.

2. Pályázatot ír ki a Civil Alapba befizetett támogatások odaítélése érdekében. Dönt a pályázatot benyújtó szervezetek támogatásának mértékéről.

3. Dönt a bérbeszámítási kérelmekről az önkormányzati tulajdonú bérlakások esetében.

4. Elkészíti a lakáskiutalási névjegyzéket, melyhez megvizsgálja a lakásigénylők jövedelmi, vagyoni, szociális helyzetét, helyszíni környezettanulmányt végez.

5. A jogszabályi feltételek megléte esetén dönt a bérleti jogviszonyok felmondásáról.

6. Engedélyezi az önkormányzati bérlakásba a lakástörvény szerint befogadható személyeken kívül más személyek befogadását.

7. Felülvizsgálja az ápolási támogatásra való jogosultságot, és annak eredményétől függően dönt a támogatásra való jogosultságról vagy a támogatás megszüntetéséről.

8. Elbírálja a Bursa Hungarica Felsőoktatási Ösztöndíjpályázatra beérkezett pályázatokat. Dönt az ösztöndíj összegének mértékéről, felülvizsgálatáról és megvonásáról.

9. Jóváhagyja az e melléklet 1.1. pontjában meghatározott intézmények:

9.1. szakmai programját, szervezeti és működési szabályzatait, azok módosításait,

9.2. ha jogszabály másként nem rendelkezik, a házirendet,

9.3. szakértői vélemény alapján, - vagy ha jogszabály másként nem rendelkezik - szakértői vélemény nélkül a pedagógiai programot.

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 35/2014. (XI. 28.) önkormányzati rendelet módosításáról szóló …./2018. (……….) önkormányzati rendelet indokolása**

**1. Általános indokolás**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 35/2014. (XI.28) önkormányzati rendeletével megalkotta szervezeti és működési szabályzatát. A képviselő-testületre vonatkozó szervezeti és működési szabályzatban szükséges a képviselő-testület bizottságainak, a polgármesternek és a jegyzőnek feladat és hatásköreit rögzíteni.

**2. Részletes indokolás**

**1.§-hoz**

Az 1.§ az Szmsz 2. mellékletének; a testület által a polgármesterre átruházott feladat-és hatáskörök jegyzékét tartalmazza. Ezen melléklet 10. pontjában rögzítésre került, hogy a polgármester gyakorolja a munkáltatói jogkört a közfoglalkoztatási jogviszonyban állók tekintetében. Ennek törlése szükséges, mivel a közfoglalkoztatásnak a Tiva-Szolg Kft-hez történő átadás óta szerződés alapján a Tiva-Szolg Kft. ügyvezetője gyakorolja a munkáltatói jogokat.

Indokolt kiegészíteni a mellékletet az alábbiakkal:

Beszámol két testületi ülés közötti, átruházott hatáskörben hozott döntésekről a képviselő-testület részére a soron következő testületi ülésen. Az átruházott hatáskörök természetesen testületi jóváhagyással kerültek át polgármesteri hatáskörbe, de mivel ezen hatáskörök eredeti címzettje a testület, így indokolt az ezekről történő utólagos beszámolás.

Aláírja azon jogügyleteket, melyek az aláírás időpontjában kötelezettséget nem keletkeztetnek, melyekről utólagosan tájékoztatja a képviselő-testületet. A képviselő-testület tehermentesítése valósul meg ezen kiegészítéssel, hiszen számtalan olyan eset van, amikor rövid időn belül kell valamilyen szerződést, megállapodást aláírni, ami az adott időpontban kötelezettségvállalással nem jár az önkormányzat részére. Azért fontos kiemelni, hogy az aláírás időpontjában nem keletkeztet kötelezettséget, mert akár egy jogszabályváltozás következtében ez változhat.

A költségvetési rendeletben elfogadásra került önkormányzati beruházási és felújítási kiadások tekintetében az adott összeg erejéig árajánlatokat kér, a beérkezett ajánlatok közül kiválassza az összességében legelőnyösebb ajánlatot és megköti a szerződést. Bizonyos nagyobb összeget igénylő felújítási, karbantartási, illetve egyéb jellegű kiadások már eleve konkrétan az adott feladathoz kötötten kerülnek be a költségvetési rendeletünkbe. Ezen esetekben tekintettel arra, hogy az összeg behatárolt, annak erejéig jogosult lenne a polgármester megkötni a szerződést az összességében legelőnyösebb ajánlatot tevővel, az árajánlatok bekérését követően. Ez a javaslat szintén a testület tehermentesítését, valamint az adott megrendelés ügyintézési idejének lerövidítését szolgálja.

A házi segítségnyújtás és idős otthoni ellátás esetén, amennyiben a szolgáltatást igénylő személy a gondozási szükséglet vizsgálat eredményét vitatja, elvégzi a gondozási szükséglet felülvizsgálatát, valamint dönt az ellátás iránti kérelemről. Dönt az ellátás iránti kérelemről, amennyiben a személyes gondoskodást nyújtó az intézmény vezetőjének szociális ellátás iránti kérelméről hozott döntését vitatja. Dönt a személyi térítési díj összegéről, amennyiben az ellátott, a törvényes képviselője vagy a térítési díjat megfizető személy annak összegét vitatja, illetve annak csökkentését vagy elengedését kéri.

A szociális igazgatásról és szociális ellátásokról szóló 1993. évi III. törvényben (továbbiakban: Szt.) meghatározott, a fenntartóra vonatkozó hatáskörök kerülnének átruházott polgármesteri hatáskörbe, mellyel az ügyintézési határidő csökkentése valósul meg.

A személyes gondoskodás igénybevételével kapcsolatos eljárásokban közreműködő szakértőkre, szakértői szervekre vonatkozó részletes szabályokról szóló 340/2007. (XII.15.) Korm.rendelet 2.§ (3) bekezdése értelmében: „Ha az (1) bekezdés szerinti esetben a szolgáltatást igénylő személy (törvényes képviselője) a **gondozási szükséglet vizsgálatának eredményét vitatja**, **a gondozási szükséglet felülvizsgálatát az ellátási kérelemről szóló döntésnek az Szt. 94/A. § (3) bekezdése** vagy az Szt. 94/D. § (2) bekezdése **szerinti felülvizsgálata során**, egyéb esetben a szociális szolgáltatás iránti kérelemről szóló döntés meghozatalát megelőzően a **fenntartónál kérheti**. A fenntartó a felülvizsgálatba köteles bevonni olyan személyt, aki rendelkezik a szakképzett szociális gondozókra vagy vezető gondozókra jogszabályban meghatározott képzettséggel, és a gondozási szükséglet vizsgálatában nem vett részt.”

Az Szt. 94/A.§ (3) bekezdése szerint: „Ha az **ellátást igénylő**, illetve törvényes képviselője az intézmény vezetőjének a **(2) bekezdés szerinti döntését vitatja**, az arról szóló értesítés kézhezvételétől számított nyolc napon belül a fenntartóhoz fordulhat. Ebben az esetben a **fenntartó dönt az ellátás iránti kérelemről**. A fenntartó döntésének felülvizsgálata bíróságtól kérhető.”

Szt. 115.§ (4): **Ha az ellátott**, a törvényes képviselője vagy a térítési díjat megfizető személy a **személyi térítési díj összegét vitatja, illetve annak csökkentését vagy elengedését kéri,**

*a)* állami fenntartó esetén a (2) bekezdés szerinti értesítés kézhezvételétől számított nyolc napon belül a **fenntartóhoz fordulhat**, ezt követően a fenntartó döntésének felülvizsgálata bíróságtól kérhető,

**2.§-hoz**

A 2.§ az Szmsz 5. melléklete a Szociális és Humán Bizottság feladat-és hatásköreit tartalmazza.

Az 1.5. pontja értelmében: „Jóváhagyja az e melléklet 1. pontjában meghatározott intézmények:

5.1. szakmai programját, szervezeti és működési szabályzatait, azok módosításait,

5.2. ha jogszabály másként nem rendelkezik, a házirendet,

5.3. szakértői vélemény alapján, - vagy ha jogszabály másként nem rendelkezik - szakértői vélemény nélkül a pedagógiai programot”

Fenti pont a Szociális és Humán Bizottság átruházott hatáskörébe, azaz az 5. melléklet 2.9. pontjába került át.

Sporttal kapcsolatos előterjesztések véleményezésére vonatkozó feladat-és hatáskört szükséges szerepeltetni az Szmsz 5. melléklet 1.11. pontjában.